Sepiegids: Tim, Nazeem begrawe die strydbyl in ‘Suidooster’Met Maroela Media en kykNET se sepiegids kan jy nou weekliks ŉ voorsmakie kry van die gebeure in jou gunstelingsepie. Nazeem (Irvine van der Merwe) in ‘Suidooster’. (Foto: Skermgreep) Maandag 12 September Daar is meer as een rede vir Andries se opstandigheid. Rita oorweeg dit baie sterk om te bedank. Zee ontvang ŉ boodskap van haar ekskêrel. Annelize se uitnodiging besorg Rian net groot frustrasie. Dinsdag 13 September Ben het ŉ eerlike gesprek met Rita. Chanel bekla haar lot aan Naomi, terwyl Rita en Delia ŉ eerlike gesprek het. Rita wil nie in iemand anders se planne verstrengel raak nie. Woensdag 14 September Danny doen ŉ bekentenis aan Lexi. Rian het ŉ plan om die ongemaklikheid uit die weg te ruim. ŉ Handskrif ontstel Andries. Rita is nie die enigste een wat nuus kan aandra nie. Donderdag 15 September Karsleutels is nie die enigste ding wat nie op hul plek is nie. Zee se motorprobleme is nog nie iets van die verlede nie. ŉ Plan word in volle besonderhede bespreek. Vrydag 16 September Gaby kom tot nuwe insigte, terwyl boodskappe die waarheid blootlê. Louis slinger verwyte rond. Nina is die oorsaak van regte ondersteuning, en Zee se beskuldigings ken geen einde nie. Maandag 12 September Ty besluit om Wade se probleme te help oplos. Tim en Nazeem begrawe die strydbyl, terwyl Mymoena ’n groot besluit neem. Dinsdag 13 September Mrs. J se boodskappe raak een te veel vir die mense van Ruiterbosch. Tim en Nazeem is wraaksugtig, terwyl Wade ’n manier soek om uit sy penarie te kom. Woensdag 14 September Wade se dag is vol drama, terwyl Kaashifa die onvermydelike probeer uitstel. Tim en Nazeem se planne verloop seepglad, tot ’n onverwagte persoon met ’n wilde versoek dinge kompliseer. Donderdag 15 September Tim moet sy storie ken om ŉ waardevolle item terug te kry, en Mrs. J laat uiteindelik weer van haar hoor. Lee-Ann en Ty is geskok dat Wade weg is. Vrydag 16 September Tim en Nazeem is desperaat om ŉ onvoorsiene situasie uit te sorteer, maar dinge bly skeefloop. Kaashifa voel positief na haar eerste chemo-behandeling. Ty wroeg oor hy vir Wade moet kontak. Maandag 12 September Die liefde blom tussen Chris en Kristien. Philip besef hy wil Amanda terughê. Lienkie is bekommerd oor haar swangerskap. Dinsdag 13 September Die manne sukkel om kop te hou. Koekie en Festus ontvang skoknuus. Johan kom agter daar is groot fout met Lienkie. Woensdag 14 September Amanda en Tim sukkel om die aantrekkingskrag tussen hulle te ignoreer. Die nuus oor Lienkie se diagnose versprei soos ’n veldbrand. Maryke sukkel met die idee van emigrasie. Donderdag 15 September Johan vra Petro om verskoning. Philip verklaar sy ware gevoelens teenoor Amanda. Ryno wroeg oor sy verhouding met Damon. Vrydag 16 September Ryno is bang hy het nog ’n verhouding gesaboteer. Pine is terug. Johan is gefrustreerd met almal wat hom in die donker oor Lienkie se toestand hou. Maandag 12 September Lionel en Janice se verhouding vererger soos wat Janice meer verantwoordelikhede kry. Ruby praat met Avukile en Ezra oor die probleme in die huis. Dominique is gereed vir monogamie. Dinsdag 13 September Natalie se aankoms in Arendsvlei skep spanning tussen Hein en Yvette. Lennie jok vir Eva sodat hy aan haar verrassing kan werk. Thys neem ’n besluit oor sy situasie met Dominique en Bianca. Woensdag 14 September Dis ’n hartseer dag in Arendsvlei wanneer familie en vriende sukkel met die verrigtinge van die begrafnis. Natalie probeer Ruby vir haar eie gewin bevriend. Dominique probeer Thys verlei. Donderdag 15 September Lionel is bekommerd dat sy huwelik in die moeilikheid kan wees. Natalie lig haar opinie oor Hein en Nicolene se verhouding. Thys en Dominique trek by die Cupido-kothuis in.